**Ilona Štaler** (mađ. *Ilona Staller*, 26. 11. 1951. godine), poznatija pod svojim umetničkim imenom **Ćićolina** (Cicciolina), je mađarsko-italijanska porno zvezda, pevačica i političarka.

Biografija
----------

Ilona Štaler je rođena u glavnom gradu Mađarske Budimpešti. Njen otac, Laslo Štaler, je napustio porodicu kada je bila vrlo mlada devojka, pa je podigla njena majka, koja je bila babica i očuh koji je bio funkcioner u mađarskom ministarstvu unutrašnjih poslova.

Godine 1964. Ilona počinje da radi u agenciji za modele. Nakon što se udala i uzela italijansko državljanstvo, preselila se u Italiju. U ranim sedamdesetim, upoznala se sa rediteljem pornografskih filmova Rikardom Skikijem.

Godine 1973. bila je na prvom mestu po popularnosti, zahvaljujući učešću u radio emisiji fr. Voulez-vous coucher avec moi? (Želiš li da spavaš sa mnom?) na radiju Luna. U ovoj emisiji prvi put je koristila ime Ćićolina. Njen prvi debitantski film pod svojim imenom „La Liceale" objavljen je 1975. godine, gde je igrala ulogu Monike koja je lezbijka i glavni protagonista. Na RAI televiziji 1978. godine u TV emisiji „C'era due Volte" prikazane su njene gole grudi i to po prvi put na nekoj italijanskoj televiziji.

Ćićolinin prvi pornografski film u celosti „Il telefono rosso", objavljen je 1983.

Njeni memoari, pod nazivom „Confessioni erotiche di Cicciolina" objavljeni su u Milanu 1987. Iste godine je glumila u filmu „Carne bollente". Sam film je predmet žestoke debate nakon što je postalo jasno da su testovi pokazali da je glumac Džon Holms HIV pozitivan. Poslednji porno film Ilona je snimila 1992. godine.

Udala se 1991. godine za američkog vajara Džefa Kunsa. Njihov brak se završio razvodom posle godinu dana, imaju sina Ludviga. Ilona je napustila SAD sa detetom.

Sarađivala je sa predstavnicima magazina Plejboj u različitim zemljama. Njeno prvo pojavljivanje u ovom časopisu je bilo u Argentini, 1. marta 1988. (u septembru 1990. slikala se za časopis ponovo). Druge slične pojave su u Mađarskoj (1. jun 2005), Srbija (1. jul 2005) i u Meksiku, u septembarskom izdanju magazina Plejboj.

Glumila je u kultnom filmu „Replikator" iz 1994. U septembru 1995. godine boravila je u zvaničnoj posjeti Moskvi, gde se sastala sa ruskim političarom Vladimirom Žirinovskim.

Politička karijera
------------------

Godine 1979. Ćićolina je predstavljena kao kandidat za italijanski parlament od strane Lista del Sole (prve italijanske Zelena stranka). Godine 1985. se priključila Italijanskim radikalima. Godine 1987. je izabrana za italijanski parlament 1987. sa oko 20.000 glasova. Dok je na dužnosti i pre početka rata u Zalivu ponudila je da ima seks sa iračkim liderom Sadamom Huseinom u zamenu za mir u regionu. Ilona je bila među osnivačima drugog italijanskog političkog pokreta, koji se zove „Partito dell'Amore" (Stranka Ljubavi), a predvodila je njena prijateljica i koleginica porno zvezda Moana Poci.

Muzička diskorafija
-------------------

* 1979 - *Ilona Staller* (RCA Italiana, PL 31442, LP, CD)
* 1987 - *Muscolo rosso* (BOY RECORDS)
* 2000 - *Ilona Staller* (Sequel Records/Castle Music, NEMCD398, CD)

Izvori
------

1. ↑  "Cicciolina: I enjoyed it my first time at 14" Arhivirano 2012-03-20 na Wayback Machine-u, interview in *Bors*, 29.6.2009.
2. ↑  Holden, Stephen (31. 5. 2012.). „WADD: The Life and Times of John C. Holmes". NY Times.
3. ↑  Leonard, Tom (27. 3. 2008). „Porn star La Cicciolina sues ex-husband Jeff Koons for child support". The Daily Telegraph (London). Pristupljeno 31. 5. 2012.
4. ↑  "Pop Artist Says Marriage To Ex-porn Queen Is Over" Arhivirano 2017-08-28 na Wayback Machine-u, Orlando Sentinel, 28.2.1992.

Vanjske veze
------------

***Ilona Štaler*** na Wikimedijinoj ostavi

* Službeni veb-sajt
* Ilona Staller na sajtu IMDb
* Filmografija
* Diskografija